《举盘山示众偈》
宋代·释道平

似地擎山，不知山之孤峻。如石含玉，不知玉之无暇。

古人恁么说话，大似抱贼叫屈。普融门下，人人慷慨。

生擒虎兕，活捉狞龙。眼里著得须弥山，耳里著得大海水。

不是向人誇伎俩，丈夫标致合如斯。

作者简介：释道平（？～一一二七），号普融，仙都（今浙江缙云）人。俗姓许。住东京智海寺。为南岳下十三世，大沩真如慕哲禅师法嗣。高宗建炎元年卒。《嘉泰普灯录》卷八、《五灯会元》卷一二有传。今录诗四首。